Kjære Linn. Det singler i glass.

4. nov. 2015 15:10 Sist oppdatert 5. november 2015

Det er én grunn til at du kan gi Harald Eia et ballespark: Han har baller.

Kommentar

Dette er en kommentar. Den gir uttrykk for skribentens analyser og meninger.

Jeg ser opp til deg, Linn. La oss begynne der. En gang var du nettgjest i Aftenposten, det var jeg som tok deg imot, og jeg var litt starstruck. Jeg ser forresten opp til alle kompisene du lister opp også. Jeg bryr meg lite om hvilket kjønn dere har. Sånn sett er jeg uenig med Harald. Han hevder å snakke på vegne av alle menn, eller i alle fall de aller fleste, når han sier at vi er mest opptatt av hverandre. At ros fra damer er rubler, og anerkjennelse fra menn er dollar. Han snakker i alle fall ikke på vegne av meg. Men det er én grunn, Linn, til at du er i posisjon til å gi Harald Eia et ballespark: Han har baller.

Det er én grunn, Linn, til at du er i posisjon til å gi Harald Eia et ballespark: Han har baller.

Finnes glasstaket?

Jeg har skrevet om kjønn og likestilling i mange år. Ikke bare det, men nå og da. Kjeppen i hjulet i likestillingsdebatten er nesten alltid den samme. Kvinner hevder at det finnes mekanismer som hindrer likestilling, menn hevder at disse mekanismene ikke finnes. Ofte handler det om at menn i toppen av næringskjeden fra sin privilegerte posisjon ikke klarer å se at kvinner kan ha større vansker med å komme seg opp og frem. Noen kaller det glasstaket. Den nesten usynlige, men uhyggelig effektive stopperen på vei opp. Finnes glasstaket? Finnes det ikke? Vi går i bane her, folkens, er det mulig å bryte ut?

Kan vi gå videre nå?

«Skal menn komme seg ut av denne ekskluderende «homososialiteten», et ord laget for å erte, men det betyr en ikke-seksuell opptatthet av eget kjønn, så må vi menn i det minste tørre å innrømme at damene ikke prater tull når de sier at de føler seg utestengt», skriver Harald. Det er noe av det mest forfriskende som har skjedd i likestillingsdebatten på årevis, selv om Marie Simonsen hevder å ha visst om disse greiene siden Jesu tid. Det er her paradoksene oppstår.

Det singler i glass. Det må være glasstaket.

Skyter budbringeren

Når en middelaldrende, kjent og avholdt mann i en ytterst privilegert posisjon endelig erkjenner at det finnes mekanismer som gjør at kvinner føler seg utestengt, og at han selv er en del av dem, er det selvfølgelig et skritt i riktig retning. Når han sier at alt han gjør blir bedre og morsommere og mer interessant og mer lønnsomt med damer på laget, er ikke det spesielt kvinnefiendtlig. Da ser det litt pussig ut at en selverklært utestengt dame står og sparker ham i ballene for å si det.

Det singler i glass. Det må være glasstaket. Og Harald Eias blanke manneisse som er i ferd med å skalle sprekker i det.

**Les også om hvordan

Les også likestillingslandet Norge er blitt likestillingssinke

, eller hvorfor**

Ukens podkast Aftenpodden tar for seg Eia og gutta, de politiske motivene i flyktningdebatten på Stortinget, og Telenor. Hør og abonner via Itunes på telefonen dinher. Eller via desktopher.